Zdena Studenková

Mgr. art. Zdena Studenková (* 19. máj 1954, Bratislava) je slovenská televízna, filmová a divadelná herečka. Je bývalou manželkou režiséra Stanislava Párnického.

Hrala v mnohých filmoch, televíznych inscenáciách a seriáloch. Je niekoľkonásobnou držiteľkou ceny Osobnosť televíznej obrazovky (OTO). 

V roku 1995 jej vyšiel hudobný album Dotyky noci. Hrala aj v muzikáloch na Novej scéne, v divadlách v Košiciach, v Nitre aj v Prahe. Je členkou Činohry SND.

V roku 2004 bola členkou poroty súťaže Miliónové dievča TV JOJ, v televízii Markíza stvárnila jednu z hlavných postáv seriálu Medzi nami a účinkovala v slovenskej verzii seriálu Ordinácia v ružovej záhrade ako MUDr. Eva Páleníková.

 Životopis 

 Detstvo a dospievanie 
Zdena Studenková sa narodila 19. mája 1954 v Bratislave, žila v Mierovej kolónii na Tylovej 25. Jej rodičia pracovali v Chemických závodoch Juraja Dimitrova, otec ako technik a mama ako účtovníčka. V roku 1963, keď mala Zdena iba 9 rokov, jej zavreli otca, súviselo to s procesom so skupinou Edelweissšpeciálnou nemeckou vojenskou jednotkou, ktorá v zime 19441945 bojovala proti partizánom. Dostal 8 rokov, ale v roku 1968 ho pustili na amnestiu. 

Počas tých rokov, keď žila iba s mamou a babičkou, bola podľa jej vlastných slov ako "pes Cerberus" a od svojej mamy odháňala každého nápadníka. Zdena to kvôli otcovi nemala ľahké ani v škole, riaditeľka jej dávala jasne najavo, že je dcérou väzňa. Po prepustení jej otca sa rodičia rozviedli a s mamou sa potĺkali po podnájmoch, otec ostal v Mierovej kolónii. 

Medzi jej najobľúbenejšie predmety v škole patrila slovenčina, kreslenie a telesná výchova. Počas základnej školy navštevovala rôzne krúžky: nemčinu, klavír, gymnastiku. 

V júni 1969 sa jej mama rozhodla, že emigrujú do Viedne, pretože na Slovensku chcela všetko skončiť, aj vzhľadom na otca a začať tam nový život. Vo Viedni sa však nezdržali dlho, keďže Zdena už mala papier, že je prijatá na Strednú umeleckopriemyselnú školu (ŠUP-ka) odbor fotografia, a tak prinútila svoju mamu, aby sa vrátili späť na Slovensko. Nechýbalo veľa a Zdena by vôbec nevyštudovala fotografiu. V čase, keď Zdena končila základnú školu, sa písali kádrové posudky a jej riaditeľka školy napísala odporúčanie do pásovej výroby. Našťastie mala skvelú triednu učiteľku a tá povedala jej mame, aby našla nejakú protekciu na ŠUP-ke.

Po maturite na ŠUP-ke (1972) chcela študovať dejiny umenia a estetiku na Univerzite Komenského, ale opäť sa pozeralo na jej kádrový profil, a tak si dala prihlášku na VŠMU, keďže počas ŠUP-ky chodila do fotokomory k hercovi Jánovi Klimovi – jej spolužiak bol totiž jeho syn – ktorý ju celé 4 roky prehováral, že musí byť herečka. Už počas strednej školy nakrútila jeden krátkometrážny film o Andrejovi Sládkovičovi, kde hrala Marínu.

Už počas štúdia na VŠMU dostávala Zdena veľké úlohy v divadle ale aj v televízii. Jej spolužiakmi boli herci: Jozef Vajda, Štefan Kožka, Štefan Mandžár, Ľudmila Mandžárová, Iveta Kožková, Anna Maľová, Ján Zachar a režiséri: Juraj Nvota, Juraj Tkáč, Zdeno Dřínovský, Edo Gutler. 

Po skončení VŠMU (19721977) nastúpila na Novú scénu (19771978). Po roku prestúpila na našu prvú scénu, do Slovenského národného divadla (SND), kde pracovala do roku 1994, pretože chcela hrať v muzikáloch na Novej scéne. Rok a pol bola na Novej scéne, potom ešte chvíľu na voľnej nohe, potom sa vrátila späť do Národného divadla, kde účinkuje dodnes.

 Osobný život 
Prvýkrát bola vydatá za svojho spolužiaka zo ŠUP-ky Ivana Kostroňa. Manželstvo však vydržalo iba 9 mesiacov, pretože Zdena ešte netúžila byť matkou, zatiaľ čo Ivan už dieťa chcel. Dokonca Zdena v knihe Jána Štrassera priznala, že s Ivanom bola tehotná, no išla na interrupciu. V roku 1979 Zdenu obsadil do televízneho filmu Stanislav Párnický. Otehotnela s ním a vzali sa, boli spolu 13 rokov. Ich spoločná dcéra Simona (*1980) niesla rozvod svojich rodičov veľmi ťažko. Zdena sa pre rozvod rozhodla preto, lebo mala pocit, že pri ňom strašne rýchlo starne, ale aj preto, že na Novej scéne spoznala dirigenta Branislava Kostku. S Braňom Kostkom je dodnes, bývajú na bratislavskej Kolibe a patria medzi najstabilnejšie a najkrajšie páry v slovenskom šoubiznise aj napriek vekovému rozdielu.

 Divadlo (výber) 
{{Stĺpce|2|šírka=25em|
 1976: Šašovská komédia (Nele) – SND
 1976: Kazimír a Karolína (Karolína) – VŠMU
 1976: Bitka (Guta) – VŠMU
 1977: Súhvezdie draka (sestra Anna) – VŠMU
 1977: Úprimní (Sylvia) – Nová scéna
 1978: Pozor na anjelov (Betka Oráčová) – SND
 1979: Brooklynská noc (Elaine Harperová) – SND
 1979: O Šípkovej Ruženke (Šípková Ruženka) – SND
 1980: Mesiac na dedine (Viera) – SND
 1981: Holuby a Šulek (Klementína) – SND
 1981: Nedeľa pre bolesť ako stvorená (Dorothea) – SND
 1982: Dom v piesku (Vaľa) – SND
 1982: Meštiaci (Poľa) – SND
 1983: Princ Fridrich Homburský (princezná Natália Oranžská) – SND
 1984: Výnosné miesto (Julinka) – SND
 1985: Kone sa strieľajú... (Gloria) – Divadlo pre deti a mládež
 1985: Pravda Svätoplukova (Belinda) – SND
 1986: Lov na kačice (Viera) – SND
 1986: Slečna Júlia (Júlia) – SND
 1987: Príliš odvážny projekt (dr. Viera Zemčíková) – SND
 1988: Hry o letnom byte (Giacianta) – SND
 1989: Samovrah (Kleopatra) – SND
 1990: Chrobák v hlave (Lucienne Homenidesová de Histangua) – SND
 1991: To je to pravé! (Annie) – SND
 1992: Spálená večera (Julka) – SND
 1992: Čaj u pána senátora (Pani ministrova) – SND
 1993: Pokrvní bratia (Johnstonová) – Nová scéna
 1993: Jozef a jeho zázračný farebný plášť (rozprávačka) – Nová scéna
 1994: Darček (Barbara) – Nová scéna
 1995: Maliar izieb – Štúdio L+S
 1996: Šialený deň (Grófka) – SND
 1996: Sladká Charity (Charity) – Východoslovenské divadlo
 1997: Malá nočná hudba (Desirée Armfeldtová) – SND
 1998: Veselé panie windsorské (Pani Pageová) – SND
 1998: Stratený list (Zoe Trahanache) – SND
 2000: Báthoryčka (Alžbeta Báthory) – Divadlo Andreja Bagara
 2001: Hamlet (Gertrúda) – Nová scéna
 2002: Barmanky – Štúdio L+S
 2003: Čo zostalo z lásky – Štúdio L+S
 2003: Ideálny manžel (Pani Cheveleyová) – SND
 2004: Donaha (Georgia) – Nová scéna
 2004: Dom nad oceánom (Constablová) – SND
 2005: Tak sa na mňa prilepila (Barónka Duverger) – SND
 2007: Hamlet (Gertrúda) – SND
 2008: Fetišistky (Maryla) – SND
 2008: Komunizmus (Ona) – Divadlo Aréna
 2009: Domáce väzenie (Mimi) – Svetlá nad rampami
 2009: Ryba v trojke (Klementína) – Svetlá nad rampami
 2010: Faust I, II (Helena Trójska) – SND
 2011: August: stratení v Oklahome (Mattie Fae Aikenová) – SND
 2012: Pamäť vody (Mary) – SND
 2012: Čajka (Irina Nikolajevna Arkadinová) – SND
 2013: Leni (Leni Riefenstahl) – SND
 2013: Kto zhasol svetlo? (Anna) – Svetlá nad rampami
 2014: Buddenbrookovci (Konzulka) SND
 2014: Bál (Katuša) – SND
 2015: Úpadok amerického impéria, Invázie barbarov (Dominique) – SND
 2016: Apartmán v hoteli Bristol (pani Bixbyová) – SND
 2018: Staré dámy (Lillemor) Štúdio L+S
 2018: Projekt 1918 (Trottová) – SND
 2019: Ruské denníky (vicegubernátorka) – SND
 2020: Divadelný román (zakladajúca členka Nezávislého divadla) – SND
 2020: Môj boj (pani Smrť) – DPOH
 2021: Scény zo života režiséra Ingmara Bergmana (matka) – SND
 2021: Zahráte mi manžela? (Marcia Hornbeam) – Exclusive agency
 2022: Shirley Valentine (Shirley) – Štúdio L+S
 2025: Guľôčka a iné príbehy z vlaku do Calais (Louise Rolandová) – SND
 2026: Šťastie – súkromná produkcia
}}

 Filmografia 

 Knihy 
 Recepty so štipkou hereckého korenia. Bratislava: Ikar 2004, ISBN 80-551-0888-9,
 Nové recepty so štipkou hereckého korenia. Bratislava: Ikar 2006, ISBN 80-551-0888-9
 Som herečka. Bratislava: Forza Music 2006, ISBN 80-968475-5-4 (spoluautor: Ján Štrasser)
 Moji miláčikovia. Bratislava: Ikar 2011, ISBN 978-80-551-2818-4
 Aj varenie je umenie. Bratislava: Ikar 2022, ISBN 978-80-551-8572-9

 Referencie 

 Iné projekty 

 Externé odkazy 


 Predstavenia podľa sezón na webe Slovenského národného divadla

 Zdroj 
Zdena Studenková, Ján Štrasser: Som herečka.'' Bratislava: Forza Music 2006, ISBN 80-968475-5-4

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské herečky divadelných muzikálov
Kategória:Autori kuchárskych kníh
Kategória:Absolventi Vysokej školy múzických umení
Kategória:Držitelia Krištáľového krídla
Kategória:Osobnosti z Bratislavy